**IBIBAZO BIKUNZE KUBAZWA MU ISHAMI T RY’ UBUVUZI (FAQs IN MEDICAL SCHEME)**

|  |
| --- |
| **CONTENT in Related links** |
| 1. **Ibibazo byibazwa cyane**: 2. Abanyamuryango b’ishami ryo kwivuza rya RSSB ni bande?   Abanyamuryango bo mu ishami ryo kwivuza rya RSSB ni abakozi ba Leta bose ndetse n’abo mu mishanga iterwa inkunga na Leta, abakozi bo mu bigo byigenga ariko ibyo bigo bikaba byarasabye kuba muri iryo shami bikemererwa hamwe n’abari mu kiruhuko cy’izabukuru bahabwa amafaranga y’ingoboka ya buri kwezi bigeze kuba muri iri shami ryo kwivuza rya RSSB n’ubu bakaba barasabye gukomeza kwivuza bakoresheje ubwo bwishingizi.   1. Ni gute ikigo/Umushinga bishya bya Leta bimenyekanisha ko bishaka gushyira abakozi babyo mu ishami ryo kwivuza rya RSSB?   Ikigo cyangwa Umushinga bishya ariko bya Leta iyo bishaka kumenyekanisha ko bishaka kwandikisha abakozi babyo mu ishami ryo kwivuza rya RSSB bisabwa kwandika ibaruwa bimenyesha RSSB bigomba kuba byaramaze kwiyandikisha muri RSSB nk’umukoresha bigahabwa numero ibiranga, bigashyiraho n’ibyemezo bibaha uburenganzira bwo gukora, bikuzuriza abakozi ifishi yabugenewe yandikisha umukozi ndetse n’ibyemezo byandikisha abo buri mukozi yishingira(Bishobora kuba icyemezo cy’uko mwashakanye, ibyemezo by’amavuko ku bana, icyemezo cyemeza ko umwana ari uwawe iyo atavutse ku mugore w’isezerano, icyemezo cy’uko urera umwana, amafoto afite inyuma h’umweru, na kopi z’indangamuntu kubagejeje imyaka 16.   1. Ni gute ibigo byigenga bishobora gusaba kuba muri ubu bwishingizi?   Ikigo kigenga gishobora gusaba ubu bwishingizi cyitwaje ibi bikurikira:   1. Ibaruwa isaba yandikiwe Umuyobozi Mukuru wa RSSB 2. Urupapuro rwerekana imiterere y’imishahara y’abakozi bose. Uru rupapuro ruba rugaragaza umushahara mbumbe, umushahara fatizo ( uyu mushahara fatizo ugomba kungana nibura na 70% by’umushahara mbumbe), inyongera ku mushahara n’amafaranga akatwa umukozi kandi ateganywa n’itegeko ; 3. Kuba utanga neza imisanzu y’ishami rya pansiyo muri RSSB 4. Igitabo cy’ubucuruzi (registre de commerce) ku bigo by’ubucuruzi 5. Ibyemezo bikurikira bitewe n’ibyo ikigo gikora:    * Icyemezo cy’uko ikigo cyiyandikishije muri RDB    * Icyemezo cyerekana uko utanga imisoro muri RRA na kopi y’imenyekanisha ry’umusoro“PAYE“    * Icyemezo gitanga uburenganzira bwo gukorera mu Rwanda ku miryango itegamiye kuri Leta (ONG) gitangwa na MINALOC    * FIcyemezo cy’uko wiyandikishije gitangwa na RCA kuri za koperative    * Uruhushya rwo gukora ibikorwa by’ubuvuzi gitangwa na RBC na Minisiteri y’ubuzima ku bigo bikora ibikorwa by’ubuvuzi    * Icyemezo gitanga uburenganzira bwo gukora ku bigo by’imari biciriritse gitangwa na Banki Nkuru y’Igihugu (BNR)    * Icyemezo gitangwa na RURA ku bigo byigiasha imodoka n’ibitwara abantu    * Icyemezo gitanga uburenganzira bwo gutangiza amashuri mato n’ayisumbuye gitangwa na Minisiteri y’uburezi (MINEDUC) ku bigo by’amashuri,    * Uburenganzira bwo gukora imirimo y’itangazamakuru butangwa na ‘Media High Council’ ku bigo by’itangazamakuru    * Icyemezo cy’uko wiyandikishije ku miryango mpuzamahanga itegamiye kuri Leta gitangwa n’ikigo gishinzwe abinjira n’abasohoka mu Rwanda ;    * Icyemezo gitanga ubuzima gatozi ku ishyirahamwe cyangwa icyemezo cy’agateganyo gitangwa n’ikigo cy’igihugu gishinzwe imiyoborere myiza (RGB) igihe ishyirahamwe ritarabona ubuzima gatozi 6. Kugaragaza umubare w’abantu buri mukozi yakwishingira (uwo bashakanye, abana babo n’abo barera mu buryo bwemewe n’amategeko) ; 7. Kuba nibura ikigo gifite abakozi 7 8. Ikigo gisaba kujya mu bwishingizi butangwa na RSSB kigomba gusabira abakozi bose bacyo 9. Umugore n’umugabo bose bakorera mu bigo biri mu bwishingizi bw’indwara butangwa na RSSB buri wese agomba gutanga umusanzu we 10. Ni gute ibigo by’ubuvuzi byigenga bishobora kugirana na RSSB amasezerano y’ubufatanye mu mikoranire?   Ibigo by’ubuvuzi byigenga nabyo bishobora gusaba gukorana na RSSB kugirango bijye bitanga serivisi zitandukanye ku banyamuryango bayo. Aha bisabwa gutanga ubusabe bwabyo bugizwe n’ibaruwa ibisaba yandikiwe Umuyobozi wa RSSB ndetse n’ibyangombwa bisabwa byashyizweho na MINISANTE ifatanije na RSSB hakurikijwe imiterere ya serivisi ushaka gutanga.  Ubwo busabe butangwa mu byiciro bibiri: icyiciro cya mbere ni hagati y’itariki ya 01-21/01(Mutarama) bugasubizwa bitarenze itariki 01/04(Mata); icyiciro cya kabiri ni hagati y’itariki ya 01-21/07(Nyakanga) nabwo bugasubizwa bitarenze itariki ya 01/09(Nzeri).   1. Umukoresha uri mu ishami rya RSSB ryo kwivuza asabira ate umukozi mushya kuba umunyamuryango muri iri shami?   Umukoresha asabira umukozi mushya utari usanzwe uba muri iri shami kuba umunyamuryanasabwa kuvuza urupapuro rwabigenewe (Fiche d’Immatriculation) rusinyweho n’umukozi n’umukoresha akarushyikiriza ishami rya RSSB.   1. Ni ibihe byangombwa umunyamuryango asabwa ngo yandikishe abo yishingira mu ishami ryo kwivuza ?   Ibyangombwa bisabwa ni:   * Icyemezo cy’uko mwashakanye byemewe n’amategeko(umugore cg umugabo) * Icyemezo cy’amavuko(Ku bana) * Icyemezo cy’uko umwana ari uwawe(acte de reconnaissance) iyo umwana atavutse ku mugore w’isezerano * Icyemezo cy’uko wishingira uwo mwana(Acte de Tutelle) iyo ari umwana urera byemewe n’amategeko * Amafoto afite inyuma h’umweru * Kopi z’indangamuntu k’umunyamuryango n’uwo bashakanye ndetse n’abana bamaze gufata indangamuntu  1. Uribaza uti ko ntangirwa imisanzu yo kwivuza mu ishami ryo kwivuza rya RSSB ariko nkaba nta karita yo kwivuza ngira nshatse kwivuza byagenda gute?   Ubu kugirango uhabwe serivisi zo kwivuza ushobora kuba ufite ikarita y’umunyamuryango cyangwa ikarita y’indangamuntu kubazifite kandi zahujwe na numero zabo zo kwivuza.   1. Umwana ukivuka utarandikishwa mu ishami ryo kwivuza yabona ate serivisi z’ubuvuzi?   Umwana ukivuka ashobora kuvurizwa ku ikarita ya Mama we ndetse n’icyemezo cy’amavuko cyatanzwe no kwa Muganga mu gihe kitarenze amezi 6.   1. Ese umwana udafite ikarita ntanagire indangamuntu we yabona ate serivisi zo kwivuza?   Kugirango umwana utarafata indangamuntu kandi atanafite ikarita yo kwivuza abone serivisi yakwitwaza numero ye yo kwivuza cyangwa kopi y’indangamuntu y’umubyeyi ubavuza ndetse n’ikarita y’ishuri ku mwana ugejeje imyaka 21 y’amavuko. |